Войната обаче не се развива според очакванията на съюзниците. Вярно, че през есента на 1757 г. Прусия е притисната и вече се вижда краят ѝ, но забележителните победи на Фридрих при Росбах (срещу французите) и при Лойтен (срещу австрийците) осигуряват спасението ѝ. В същото време други френски сили окупират Хановер, но през 1758 г. отстъпват оттам. Още едно поражение - при Минден (1 август 1759) съвсем убива бойния дух на французите. Ето защо малко по-късно чрез Третия версайски договор те се отказват от намерението си да воюват с Прусия и прекратяват субсидиите за Австрия.